Of, erger nog – die sexy spykerhakskoene wat jy aangetrek het, was ’n slegte idee, want die “verrassingsafspraak” wat hy gereël het, is strawwer as ’n episode van Survivor.
Ons verstaan die organiseerder van die eerste afspraak wil oulik en vindingryk wees, maar is roomys in ’n wipwaentjie of ’n staptog teen ’n berg op regtig nodig?
Soos The Metro dit stel: Daar’s ’n rede waarom iets klassiek is. ’n Goeie restaurant met goeie kos en goeie geselskap behoort die ding te doen.
Jy wil die beste weergawe van jouself oordra. Maar ’n eindelose vertelling van die keer toe jy ’n hond uit ’n drein gered het, is nutteloos en sal jou geen guns bewys nie.
Waak ook daarteen om nie die afspraak in ’n werkonderhoud te laat ontaard nie. Vind die volmaakte balans tussen vrae, antwoorde en gesprek.
Ons sien dit in die flieks: meisie ontmoet ou en die vonke spat behoorlik. Vuil grappe word aan tafel gemaak en hulle is so verdiep in hul flirterige gesprek dat hulle van die tyd vergeet.
Maar dit is die regte lewe dié en daardie tonele is volmaak uitgewerk. Smaaklose kommentaar word nie waardeer nie en jy sal op jou plek gesit word. Hou die komplimente smaakvol en jy sal nie ’n fout maak nie.
Komaan, jy is groot genoeg om die tekens te lees en te bepaal of ’n soen aan die einde van die eerste afspraak toelaatbaar is.
Maar wat die luim ook al aandui, dit is altyd taboe om ’n soen af te dwing as dit duidelik nie gepas is nie.
Soos Love Panky ook heel gepas uitwys: Al is die afspraak wonderlik, maar ’n soen kom nie van nature nie, sal daar altyd ’n volgende keer wees.
Stap liewer saam met jou afspraak uit, bedank hulle vir ’n heerlike tyd en volg dit op met ’n teksboodskap of oproep.